Diari Oficial de la Generalitat Valenciana


Sumari del DOGV 5130, del 08-11-2005 (2005/11840)

RESOLUCIÓ de 15 de setembre de 2005, del conseller de Territori i Habitatge, per la qual s'aprova definitivament la modificació del Pla especial àmbit ARR-98 d'Alzira (València).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11931


Data del document
:   15-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alzira
    * pla d'urbanisme

RESOLUCIÓ de 15 de setembre de 2005, del conseller de Territori i Habitatge, per la qual s'aprova definitivament la modificació del Pla especial àmbit ARR-98 d'Alzira (València). [2005/X11821]  
Vist l'expedient relatiu a la modificació del Pla especial de vinculació al règim d'habitatge protegit, àmbit ARR-98, i de conformitat amb els següents:  
Antecedents de fet  
Primer. El projecte es va sotmetre a informació pública i es van inserir anuncis en el DOGV núm. 4601, de data 11 de febrer de 2005, i en el diari Las Provincias del dia 4 del mateix mes i any.  
Durant la tramitació municipal es van presentar diverses al·legacions que van ser resoltes en l'acord d'aprovació provisional, adoptat pel ple de la corporació el 15 de juny de 2005.  
Segon. Per Resolució del conseller de Territori i Habitatge, de data 5 d'abril de 2004, es va aprovar definitivament el Pla especial de vinculació al règim de protecció pública en l'àmbit de l'àrea de repartiment ARI-92 (actualment ARR-98). L'edificabilitat i la densitat es van fixar per referència a una àrea de comparació delimitada a l'efecte. Els paràmetres aprovats s'inclouen en el quadre següent:  
Àrea de repartiment 42.760 m²s   
Superfície del sector 37.760 m²s   
Edificabilitat total 82.641 m²t   
Edificabilitat residencial 65.155 m²t   
 Edificabilitat destinada a HPP (60%) 39.093 m²t   
 Edificabilitat destinada a habitatge lliure 26.062 m²t   
Edificabilitat terciària comercial 17.486 m²t   
Superfície dotacional sector 19.800 m²t   
Densitat del sector 113'32 habitatge/ha  
 Nombre d'habitatges total 480   
 Nombre habitatges HPP 325   
 Nombre habitatges lliures 155   
Superfície dotacional existent (viari) 2.768 m²s   
Aprofitament tipus 2'0664 m²t/ m²s   
El projecte analitzat proposa modificar l'ordenació vigent de la forma següent:  
Es manté l'edificabilitat total. De l'edificabilitat terciària, fixada en 17.486 m²t, es requalifica una part d'aquesta, 10.218 m²t, per a ús residencial destinat a la construcció d'habitatges de protecció pública.  
Es crea un espai lliure en forma de plaça, que ordena en el seu entorn la disposició dels volums edificatoris. S'evita l'efecte pantalla de l'ordenació anterior, aconseguint una major permeabilitat visual.  
Es manté la tipologia residencial plurifamiliar en bloc, eliminant la disposició en filera. El nombre de plantes previst de X+2 disminuïx a VIII+2.  
Es permet l'aparcament subterrani en el subsòl de la plaça.  
Es realitza un nou còmput de la densitat per a permetre la construcció d'un nombre més gran d'habitatges protegits, en aplicació de l'article 22.3.C de la Llei reguladora de l'activitat urbanística (en endavant LRAU) i la Disposició addicional núm. 17 del Decret del Consell 92/2002, de 30 de maig, d'actuacions protegides en matèria d'habitatge.  
S'argumenta l'absència d'increment lucratiu afegit a la promoció, en disminuir-se el nombre d'habitatges lliures i tindre l'habitatge protegit un valor taxat.   
Tercer. La nova fitxa corresponent a l'ordenació proposada és la següent:  
FITXES DE CARACTERÍSTIQUES DE LES ÀREES DE REPARTIMENT  
ARR98   
CARACTERITZACIÓ   
Superfície (m²s) 42.760   
Superfície dotacional existent (m²s) 2.768   
Classificació del sòl SÒL URBÀ   
Ús i tipologia característic RPB   
APROFITAMENT   
Edificabilitat residencial (m²t-R) 75.373   
Edificabilitat industrial (m²t-IA) 0   
Edificabilitat terciària (m²t-TC) 7.268   
Aprof. objectiu total (m²t-RPM eq) 82.641   
Superfície neta àrea de repartiment (m²s) 39.992   
Aprof. tipus (m²t-RPM eq./ m²s) 2'1027   
DENSITAT   
Nombre habitatges (unitats residencials característiques) 510  
Densitat (habitatge/ha) 135'98   
Nombre habitatges (unitats residencials no característiques) 174   
I les dotacions previstes es mostren en el quadre següent:  
DOTACIONS   
XARXA PRIMÀRIA INTERIOR   
Viari (m²s) 2.768   
Espais lliures (m²s) 0   
Equipaments (m²s) 0   
SUMA (m²s) 2.768   
XARXA PRIMÀRIA ADSCRITA   
Viari (m²s) 0   
Espais lliures (m²s) 5.000   
Equipaments (m²s) 0   
SUMA (m²s) 5.000   
TOTAL XARXA PRIMÀRIA (m²s) 7.768   
XARXA LOCAL   
Viari (m²s) 10.645   
Espais lliures (m²s) 16.333   
Equipaments (m²s) 0   
SUMA (m²s) 26.978   
TOTAL XARXA LOCAL (m²s) 26.978   
Quart. La comparació de l'increment d'habitatges que es proposa, queda expressada en el quadre següent:  
S'aprecia que el nombre total d'habitatges passa de 480 a 684, amb un increment de 204 unitats, en transformar en residencial 10.218 m² anteriorment d'ús terciari. El nombre d'habitatges lliures protegits passen de 325 a 358, de règim general, més 174 unitats no característiques, fins a 70 m²t útils.   
Cinqué. El projecte incorpora com a annex un estudi d'impacte acústic i paisatgístic, que justifica l'ordenació des del punt de vista de la millora en el paisatge urbà. Conté les afirmacions següents:  
La transformació dels blocs lineals disposats en les vores de la illa de cases, en cossos curts, conforma un espai central dinàmic que permet una millor connexió visual i funcional amb la muntanya de Sant Salvador.  
Amb aquest disseny s'amplien les possibilitats d'interconnexió, i s'obri la plaça central cap als barris confrontants.  
Es millora, igualment, el camp visual de l'església situada a la muntanya de Sant Salvador, respecte a l'ordenació anterior.  
Quant a la contaminació acústica, és evident que la transformació de 20.218 m²t d'ús terciari a residencial, no pot representar un increment del risc en aquest sentit, sinó tot al contrari. Res pot objectar-se al projecte en aquest aspecte.  
Sisé. La Comissió Informativa de la Comissió Territorial d'Urbanisme de València, en sessió celebrada el 28 de juliol de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Seté. En sessió celebrada el 4 d'agost de 2005, la Comissió Territorial d'Urbanisme de València va acordar informar favorablement sobre aquesta modificació del Pla especial àmbit ARR-98 d'Alzira, que proposa al conseller de Territori i Habitatge la seua aprovació definitiva.  
Fonaments jurídics  
Primer. La documentació està completa i la tramitació ha sigut la correcta, d'acord amb el que preveu l'article 55 LRAU.  
Segon. Per a calcular el nombre d'habitatges nous a què es destina la nova edificabilitat residencial, el projecte incorpora el següent procés de càlcul:  
La densitat del Pla especial vigent és de 113'32 habitatge/ha. Sobre aquesta densitat s'aplica un 20% d'increment, d'acord amb el que preveu l'article 22-3-C LRAU en considerar-se d'interés públic la construcció d'habitatges protegits.  
\*113'32 habitatge/ha + 20%= 135'98 habitatge/ha.  
El segon pas d'aquest procés és calcular el nombre d'habitatges resultant d'aquest nou índex de densitat.  
\*135 habitatge/ha x 3'776 = 510 habitatge.  
Aquest és el límit de les unitats residencials característiques, que engloba els habitatges lliures i els de protecció pública de règim general.  
Per a sobrepassar aquest límit s'aplica la disposició addicional dessetena del Decret del Consell 92/2002, de 30 de maig, sobre actuacions protegides en matèria d'habitatge i sòl per al període 2002-2005. D'acord amb aquesta norma, es considera unitat residencial no característica aquells habitatges la superfície útil dels quals no excedisca de 70 m² i que siguen qualificats com a protegits. Aquestes unitats poden ser objecte d'un còmput especial.  
D'aquesta manera, la part d'edificabilitat residencial no consumida per les unitats característiques, es destina a habitatges fins a 70 m²t útils. El que oferix un total de 174.  
Justificació:   
510 / 0'7= 728   
728 . 510= 218 (límit màxim)  
174 < 218.   
Tercer. La major edificabilitat residencial es compensa amb un increment de la superfície dotacional, que passa de 19.800 m² segons el pla especial vigent a 26.978. La superfície dotacional d'espais lliures s'establix en 25.418 m² enfront dels 16.909 anteriors, la qual cosa suposa un increment de 8.509. La justificació d'aquest increment de la reserva dotacional incorre en error numèric que apareix en la pàgina 19 de la memòria justificativa. No obstant això, l'Ajuntament ja ha aportat la rectificació de la indicada pàgina, i el projecte refós que es presente visat ha d'incorporar la correcció consegüent.  
Quart. La modificació és conforme amb la política de la Generalitat en matèria d'habitatge mentre habilita la construcció d'habitatges protegits, la qual cosa constituïx un objecte del màxim interés públic en la conjuntura actual del mercat de l'habitatge.  
D'altra banda, no s'aprecia inconvenient legal que impedisca l'aprovació autonòmica, d'acord amb el que preveu l'article 40 LRAU.  
Cinqué. El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 22-3-C LRAU, amb un informe previ favorable del Consell Superior d'Urbanisme, les funcions del qual s'assumixen transitòriament pel mateix conseller, d'acord amb el que preveu la Disposició transitòria novena LRAU.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i de pertinent aplicació, i de conformitat amb l'acord de la Comissió Territorial d'Urbanisme de València, resolc:  
1r. Informar favorablement i en conseqüència autoritzar la minorització d'estàndards continguda en la present modificació, conforme al que disposa l'art. 22.3 de la LRAU.  
2n. Aprovar definitivament la modificació del Pla especial àmbit ARR-98 d'Alzira (València).  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb els previst en l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 15 de setembre de 2005.. El conseller: Rafael Blasco Castany.